Et eksemplar af de 45 nye ambulancer hvoraf den første allerede fra i dag triller ud på sin første mission. Alle 45 ambulancer skal ifølge region Sjælland og falck i brug inden 1. februar næste år. Foto: Bjørn Armbjørn. Foto: Bjørn Armbjørn

Send til din ven. X Artiklen: Sjælland får Europas mest moderne ambulancer Modtagerens email * : Din e-mail * : Dit navn * : Evt. kommentar: *) skal udfyldes.

Sjælland får Europas mest moderne ambulancer

Sjælland - 03. december 2015 kl. 09:13 Af Tomas Revsbech Kontakt redaktionen: sndk@sn.dk

Borgerne i Region Sjælland bliver de første, der får glæde af Falcks nye topmoderne ambulancer.

Læs også: Paramediciner jubler over ny ambulance

Falck-folk fra i alt otte europæiske lande har involveret i udviklingen i ambulancen, og hos Falck håber man, at selskabets nye ambulance kan blive standardambulance i de resterende lande i Europa, hvor Falck i dag er aktiv. Det skriver Sjællandske.

- Vi og vores folk i de andre lande begyndte på at udvikle ambulancen i januar og februar i år, så de er blevet klar på rekordtid. Vores håb er, at ambulancerne med tiden ikke bare bliver bredt ud til de andre regioner i Danmark, men også bliver en slags standardambulance i andre europæiske lande, fortæller han.

De nye biler er spækket med topmoderne udstyr. Samtidig er alt udstyret placeret, så paramedicinerne ikke behøver at gå rundt i ambulancen under turene med blå blink og sirener kørende, til gavn for patienternes sikkerhed og komfort.

Ifølge Falcks direktør er det særlige ved ambulancen dog, at den er så fleksibel, at den kan tilpasses de behov, som de enkelte kommuner, regioner eller lande måtte have til bilens indretning og udstyr.

Hver enkelt ambulance koster omkring 1,3 millioner kroner. Prisen er inkluderet i den flereårige kontrakt, som Region Sjælland og Falck indgik i februar sidste år.

relaterede artikler

Syge får ambulancetur på 1. klasse 03. december 2015 kl. 08:02